Kuumoduuli

Kuumoduuli ( eli LM, alun perin eli LEM) oli Apollo-ohjelmassa yhdessä Apollo- avaruusaluksen kanssa käytetty kaksiosainen avaruusalus. Lennon kolmihenkisestä miehistöstä kaksi laskeutui sillä Kuun pinnalle. Aluksen suunnitteli Grumman, joka valmisti niitä kaikkiaan 13 kappaletta ennen kuin Apollo-ohjelma lakkautettiin. Grumman sai sopimuksen 7. marraskuuta 1962, ja ensimmäinen moduuli laukaistiin avaruuteen 22. tammikuuta 1968. Miehitettynä moduulia käytettiin ensimmäisen kerran 3. maaliskuuta 1968 alkaneella lennolla, ja ensimmäinen Kuuhun laskeutuminen tapahtui 20. heinäkuuta 1969. ==Rakenne== Kuumoduuliin kuului kaksi osaa: laskeutumisosa (descent stage), joka sisälsi laskeutumiseen tarvittavan polttoaineen sekä moottorin, laskeutumistelineet ja erilaisia Kuussa tarvittavia työkaluja. Laskeutumisosa jäi Kuun pinnalle. Paineistettu nousuosa (ascent stage) oli tarkoitettu kahdelle astronautille. Nousuosassa oli Kuuhun laskeutumiseen tarvittava avioniikka, tietokone ja moottori kiertoradalle palaamiseen. Kuumoduulin seinä oli paikoin vain kahden foliokerroksen paksuinen. Tämä riitti, koska alusta käytettiin vain avaruudessa. ==Käyttö Apollo-lennoilla== ===Lennon alkuvaiheet=== Laukaisussa kuumoduuli sijaitsi Saturn V -kantoraketin kolmannen osan (S-IVB) päässä kapselissa, jonka yläpuolella sijaitsi komento- ja huoltomoduuli. ===Telakoituminen=== Aluksen päästyä Kuuhun vievälle radalle komento- ja huoltomoduuli irrotettiin kapselista, käännettiin ympäri ja kiinnitettiin kuumoduulin nousuosan päässä olevaan telakoitumisaukkoon. Tunnelin kautta miehistö pääsi siirtymään myös kuumoduuliin. Kiinnittymisvaihetta kutsuttiin telakoitumiseksi. ===Laskeutuminen ja nousu Kuusta=== Aluksen päästyä Kuun kiertoradalle kuumoduuli irrottautui komentomoduulista ja kaksi miehistön jäsentä laskeutui sillä Kuun pinnalle. Nousu tapahtui pelkällä nousuosalla, jolla telakoiduttiin takaisin kiertoradalla odottaneeseen komentomoduuliin. == Valmistetut kuumoduulit == Sarjanumero Nimi Käyttö Laukaisu Kohtalo Kuva LM-1 Apollo 5 22.1.1968 Paloi ilmakehässä LM-2 Ei laukaistu Ei laukaistu Esillä National Air and Space Museumissa Washington DC:ssä 100px LM-3 Spider Apollo 9 3.3.1969 Paloi ilmakehässä LM-4 Snoopy Apollo 10 18.5.1969 Laskeutumisosa iskeytyi Kuuhun; nousuosa Aurinkoa kiertävällä radalla LM-5 Eagle Apollo 11 16.7.1969 Laskeutumisosa Kuun pinnalla; nousuosa jätettiin Kuun kiertoradalle ja törmäsi lopulta Kuuhun LM-6 Intrepid Apollo 12 14.11.1969 Laskeutumisosa Kuun pinnalla; nousuosa törmäytettiin Kuuhun LM-7 Aquarius Apollo 13 11.4.1970 Paloi ilmakehässä; lento epäonnistui, koska Apollo-alus vaurioitui menomatkan alussa, miehistö joutui käyttämään kuumoduulia matkatessaan Kuun ympäri ja takaisin LM-8 Antares Apollo 14 31.1.1971 Laskeutumisosa Kuun pinnalla; nousuosa törmäytettiin Kuuhun LM-9 Ei laukaistu Ei laukaistu Näytteillä Kennedy Space Centerissä LM-10 Falcon Apollo 15 26.7.1971 Laskeutumisosa Kuun pinnalla; nousuosa törmäytettiin Kuuhun LM-11 Orion Apollo 16 16.4.1972 Laskeutumisosa Kuun pinnalla; nousuosa jätettiin Kuun kiertoradalle ja törmäsi lopulta Kuuhun LM-12 Challenger Apollo 17 7.12.1972 Laskeutumisosa Kuun pinnalla; nousuosa törmäytettiin Kuuhun LM-13 Ei laukaistu (ohjelma keskeytettiin) Ei laukaistu (ohjelma keskeytettiin) Valmistui vain osittain; restauroitiin ja on näytteillä Cradle of Aviation Museumissa, Long Islandilla New Yorkissa. Käytettiin 1998 julkaistussa HBOn minisarjassa Avaruuden sankarit. LM-14 Ei laukaistu (ohjelma keskeytettiin) Ei laukaistu (ohjelma keskeytettiin) Ei valmistunut koskaan. LM-15 Ei laukaistu (ohjelma keskeytettiin) Ei laukaistu (ohjelma keskeytettiin) Hylättiin Luokka:Avaruusalukset Luokka:Apollo-ohjelma